പല്ലൊട്ടി

ശർക്കര ഉപയോഗിച്ച് ഉണ്ടാക്കുന്ന ഒരു മിഠായിയാണ് പല്ലൊട്ടി. കടുംതവിട്ടുനിറത്തിലുള്ള ഈ മിഠായികൾ, ലേബലോ നിറമോ ഇല്ലാത്ത സുതാര്യമായ പ്ലാസ്റ്റിക് പൊതിയിലാണ് സാധാരണ ലഭ്യമാകുക. തുടക്കത്തിൽ കടിച്ചുമുറിക്കാൻ പറ്റാത്തവിധം കട്ടിയുള്ളതാണെങ്കിലും വായിലിട്ട് അലിയിക്കുന്നതോടെ പല്ലിൽ ഒട്ടിപ്പിടിക്കും എന്നതിനാലായിരിക്കണം ഈ മിഠായിക്ക് പല്ലൊട്ടി എന്ന പേര് വന്നത്. 1990കൾ വരെ കേരളത്തിലെ പെട്ടിക്കടകളിൽ ചില്ലുഭരണികളിലാക്കി പല്ലൊട്ടി വിൽപ്പനക്ക് വെക്കാറുണ്ടായിരുന്നു.
മറ്റു പേരുകൾ
ഈ മിഠായിക്ക് പ്രദേശികമായി പല പേരുകളും കാണാനാവും. 
 കാക്കാപറച്ചി
 കടിച്ചാപറച്ചി
 അരക്ക് മുട്ടായി
 ചൌ മിട്ടായി
 കല്ല് മിഠായി
 കക്കം മിഠായി
 ഒയലിച്ച
 ഡബറുമുട്ടായി
 ശർക്കരമിട്ടായി

 വെബ് കണ്ണികൾ 
 പല്ലൊട്ടിയുടെ ചിത്രം കാണുക - https://plus.google.com/+SubithaKs/posts/ZmsmLdahbt4
വർഗ്ഗം:കേരളത്തിലെ ഭക്ഷ്യവിഭവങ്ങൾ
വർഗ്ഗം:മധുരപലഹാരങ്ങൾ